ตลท.จับ 5 หลักทรัพย์เข้าเกณฑ์ Cash Balance เริ่ม 15 ม.ค.นี้
ตลท. จับ CHO, KCM, PSTC, PSTC-W1, TCMC-W2 เข้าเกณฑ์ Cash Balance เริ่ม 15 ม.ค.-23 ก.พ.61 พร้อมขยายช่วงดำเนินการ PORT เริ่ม 15 ม.ค.-2 ก.พ.61
15 ม.ค. 2561

ตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance ดังนี้ บริษัท ช ทวี จำกัด (มหาชน) หรือ CHO และบริษัท เค.ซี.เมททอลชีท จำกัด (มหาชน) หรือ KCM
รวมทั้งบริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC พร้อมด้วยใบสำคัญแสดงสิทธิในการจองซื้อหุ้นสามัญของบริษัท เพาเวอร์ โซลูชั่น เทคโนโลยี จำกัด (มหาชน) ครั้งที่ 1 หรือ PSTC-W1 และใบสำคัญแสดงสิทธิในการจองซื้อหุ้นสามัญของบริษัท ทีซีเอ็ม คอร์ปอเรชั่น จำกัด (มหาชน) ครั้งที่ 2 หรือ TCMC-W2 โดยให้มีผลตั้งแต่วันที่ 15 ม.ค.2561 สิ้นสุดวันที่ 23 ก.พ.2561
ขณะที่ขยายช่วงดำเนินการ บริษัท สหไทย เทอร์มินอล จำกัด (มหาชน) หรือ PORT โดยให้มีผลตั้งแต่วันที่ 15 ม.ค. 2561 สิ้นสุดวันที่ 2 ก.พ.2561